Cuneiform Tablet Kt 90/k 150 (TPAK 1 64)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na <big_gap>-DUG iš-ma-nim ù en-na-nim qí-bi-ma um-ma sú-en₆-na-da-ma a-na en-na-nim qí-bi-ma mì-kà ú-kà-al-ma i-na kà-ri-im i-na la i-dí-im šu-mì ta-sà-na-kà-ar ù a-šar 10 ma-na KÙ.BABBAR ḫa-bu-la-ku-ni i-na e-nim ta-as-ḫu-la-ni-ma ṭup-pu ša ša-sú-ḫi-a iš-ta-na-pu-ru-nim i-nu-mì a-na kà-ni-iš ta-li-ku 1 GÚ URUDU ṣa-ḫi-ra-am té-zi-ba-am 2 GÚ URUDU ša en-nam-a-šur 1.5 GÚ 6 ma-na ša we-er-ba-ni té-zi-ba-am 2 GÚ URUDU en-nam-a-šur a-na iš-ma-nim ú-ša-zi-iz šu-ma il₅-qé li-dí-na-ku-šu a-na ša we-er-ba-ni šu-ma URUDU al-qé lu ḫa-al-qú-ma 37 ma-na URUDU SIG₅ ša šu-sú-en₆ a-pu-ul-kà 1 ma-na KÙ.BABBAR ší-im ku-sí-a-tí-kà ù šu-ma la al-qé šu-wa-tí al-qé ù i-a-tim a-ta-ma la-wi-ší-na ù ki-ma ša a-wi-lu-um la+la-<gap> <big_gap>-at-bi i-pu-šu iš-tù ša-na-at ṭé-em-kà lá ta-sà-na-kà-ar a-na 2 u₄-me ḫa-ra-ni a-mì-ša-am i-nu-mì pá-ni ta-mu-ru-<gap> <big_gap> i-ba-áš <big_gap>